alexandrainst/scandi-wiki huggingface dataset:
Lykken er

«Lykken er» er ein song av Hanne Krogh frå 1971. Songen er skriven av Arne Bendiksen.

Eurovision

Melodi Grand Prix 1971
«Lykken er» deltok i Melodi Grand Prix 1971, den norske uttakinga til Eurovision Song Contest 1971 i Dublin i Irland. Songen vart framført på norsk av Hanne Krogh, og vann med 52 poeng.

Eurovision Song Contest 1971

Etter sigeren i Melodi Grand Prix 1971 fekk «Lykken er» representere Noreg i Eurovision Song Contest 1971. Kirsti Sparboe framførte songen på norsk, og enda på 17. plass med 65 poeng; sju frå Storbritannia og Irland, seks frå Monaco og Belgia, fem frå Frankrike og Portugal, fire frå Sveits og Jugoslavia, tre frå Austerrike, Malta og Finland og to frå Vest-Tyskland, Spania, Luxembourg, Italia, Sverige og Nederland. Trass den låge plasseringa, neste sisteplass, fekk bidraget ein relativt høg poengsum. Denne var på grunn av eit nytt poengsystem som gjorde at alle bidraga var garantert å få 34 poeng av di kvart land vart sett saman av ein jury på to personar som måtte gje mellom eitt og fem poeng kvar til kvart land. Arne Bendiksen var dirigent.

Fotnotar

Melodi Grand Prix 1971-songar
Norskspråklege Melodi Grand Prix-songar
Melodi Grand Prix-vinnarsongar
Norske Eurovision Song Contest-songar
Eurovision Song Contest 1971-songar
Norskspråklege Eurovision Song Contest-songar
Hanne Krogh-songar
Songar skrivne av Arne Bendiksen
Christian Tønsberg

Nils Christian Tønsberg () var ein norsk forleggjar frå Bergen, kjend for biletverk med motiv frå norsk natur og folkeliv på 1800-talet.

Liv og gjerning
Tønsberg reiste i 1839 til Christiania for å studer jus. I juli 1845 tok han embetseksamen med beste karakter. Sidan var han tilsett som kopist i finansdepartementet, jamsides arbeidde han for fleire høgsterettsadvokatar, og dreiv auksjonsverksemd.

I 1845 syrgde Tønsberg for å gje ut Henrik Wergelands verk Hasselnødder. Tre år seinare gav han ut det storfelte Norge fremstillet i Tegninger, ei biletbok som overgjekk alle norske tidlegare bokverk i form og kvalitet. Seinare gav han ut verk som Magnus Brostrup Landstad sine Norske Folkeviser i 1853, Peter Andreas Munch si Det norske Folks Historie og Henrik Wergelands Samlede skrifter. Udvalgte norske Nationaldragter kom ut i 1861. I 1854, 1858 og 1861 gav han òg ut Norske Folkelivsbilleder.

Tønsberg fekk posten som tollkasserar i Tvedestrand i 1861. Han gjekk konkurs og måtte gå frå stillinga i 1874. Året etter fekk han ein pensjon frå Stortinget, etter forslag frå Johan Sverdrup.

Han døydde i Kristiania i 1897.

Kjelder
Denne artikkelen bygger på «Christian Tønsberg» frå ,  den 2. juli 2014.  
 

Norske forleggjarar
Folk frå Bergen
Kristian Tønder

Kristian Pedersson Tønder () var ein norsk prest og politikar frå Nesna i Nordland. Han representerte Arbeidarpartiet på Stortinget frå 1916 til 1933.

Tønder var fødd i Sørli i Nesna, der foreldra hans dreiv gard. Sjølv gjekk han skulevegen og tok eksamen ved Tromsø seminar i 1883. Frå 1887 studerte han teologi ved universitet i hovudstaden og vart cand.theol. i 1894. Han arbeidde som lærar i Kristiania til 1901, då han tok det praktisk-teologiske seminaret. Frå mai 1902 var han i fem år prest i Ibestad. I den lange perioden frå juni 1907 til 1931 var han sokneprest i Salangen. Han var ordførar i Salangen frå 1904 til han døydde i 1934, og hadde fleire andre tillitsverv i heradet.

I 1911 grunnla Tønder avisa Folkeviljen og var den fyrste redaktøren for bladet. Tønder var så stortingsrepresentant for Arbeidarpartiet i seks periodar frå 1916. Den fyrste treårsperioden vart han vald frå einmannskrinsen Trondenes, i den neste frå einmannskrinsen Senjen. Sidan representerte han Troms, då det atter vart fylkesvise valkrinsar. På Stortinget var Tønder mellom anna ein ihuga fråhaldsmann, leia Arbeidarpartiet si fråhaldsgruppe dei to periodane han var tingmann.

Kjelder
Norsk Allkunnebok, X. bandet. 1966

Stortingsrepresentantar 1916-1918
Stortingsrepresentantar 1919-1921
Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Folk frå Nesna
Vetlanda BK

Vetlanda BK er ein bandyklubb i Vetlanda i Sverige. Klubben vart skipa i 1945, og vart svenske mestarar i bandy for herrer i 1986, 1991 og 1992.

Fotnotar

Bakgrunnsstoff
 Vetlanda BK

Bandyklubbar i Sverige
Nässjö IF

Nässjö IF er ein idrettsklubb i Nässjö i Sverige. Klubben vart skipa i 1899, og vart svenske mestarar i bandy for herrer i 1949.

Fotnotar

Bakgrunnsstoff
 Nässjö IF

Bandyklubbar i Sverige
Rasmus Tveteraas

Rasmus Olsson Tveteraas () var ein norsk skulemann, skribent og politikar frå Haus i Hordaland. Han representerte Venstre på Stortinget frå 1924 til 1930.

Han var son til ein gardbrukar. Etter eksamen ved Stord seminar var Tveteraas lærar i Høgsfjord i tida 1883-90. Frå 1892 var han lærar ved skular i Stavanger, sidan 1906 styrar ved Sandviken skole og 1910 Våland skole. Han avslutta yrkeslivet som skuleinspektør i Stavanger, 1922–1933.

Medan han var i Høgsfjord vart Tveteraas vald inn i heradsstyret. I Stavanger var han bystyremedlem frå 1898 til 1934, unnateke valperioden 1902-04. Tveteraas var varamann for Venstre, og ein valkrins som omfatta heile fem byar, til Stortinget i periodane 1922-24 og 1925-27. Han møtte frå 25. juli 1924, då Lars Oftedal vart sosialminister, og hadde sete på tinget til midt i neste valbolken, då Lars Meling atter tok plass i Stortinget ettersom regjeringa han sat i gjekk av. Perioden 1928-30 hadde Tveteraas fast stortingsplass og var medlem av kyrkje og sosialkomiteen.

Tveteraas var i mange år formann i Rogaland Historielag og redaktør for Rogaland Historielags årshefte, samt medlem av hovedstyret Det norske Misjonsselskap. Frå 1891 gav han ut fleire forteljingar og diktsamlingar.

Kjelder
Norsk Allkunnebok, X. bandet. 1966
 SND

Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Folk frå Bergen
Folk frå Stavanger
SK Tirfing

SK Tirfing er ein idrettsklubb i Harnäs i Sverige. Klubben vart skipa i 1923, og vart svenske mestarar i bandy for herrer i 1930.

Fotnotar

Bakgrunnsstoff
 SK Tirfing (Handball)

Bandyklubbar i Sverige
Slottsbrons IF

Slottsbrons IF er ein idrettsklubb i Slottsbron i Sverige. Klubben vart skipa i 1918, og vart svenske mestarar i bandy for herrer i 1934, 1938, 1936 og 1941.

Fotnotar

Bakgrunnsstoff
 Slottsbrons IF

Bandyklubbar i Sverige
Ljusdals BK

Ljusdals BK er ein bandyklubb i Ljusdal i Sverige. Klubben vart skipa i 1943, og vart svenske mestarar i bandy for herrer i 1975.

Fotnotar

Bakgrunnsstoff
 Ljusdals BK

Bandyklubbar i Sverige
Holmen prestegard i Sigdal

Holmen prestegard er i utkanten av Prestfoss i Sigdal kommune i Viken.

Denne garden var tidlegare bustad for presten i Sigdal, men eigedommen vart delt opp og seld i 2012, og staden har ein nyare prestebustad. Den gamle stavkyrkja stod i si tid like nord for prestegarden, medan den noverande kyrkja står litt vest for garden.

Kjelder
 Sigrid og Håkon Christie: Sigdal kirke i «Norges kirker»
Denne artikkelen bygger på «Holmen prestegård (Sigdal)» frå ,  den 2. juli 2014.

Fotnotar

Bakgrunnsstoff
 

Kulturminne i Sigdal
Prestegardar i Noreg
Byggverk i Sigdal
Freda bygg i Viken
Gardar i Viken
Frogner prestegard

Frogner prestegard i Lier kommune i Viken skal ha røter attende til mellomalderen, men det noverande gårdsanlegget seiest å vere frå 1730- eller 1740-åra. Tre bygningar er ifølgje Opplysningsvesenets fond freda.

Kjelder
 Opplysningsvesenets fond
 Lier kommune
Denne artikkelen bygger på «Frogner prestegård» frå ,  den 2. juli 2014.

Bakgrunnsstoff
 

Kulturminne i Lier
Byggverk i Lier
Prestegardar i Noreg
Gardar i Viken
Freda bygg i Viken
Bjørnekjeksslekta

Bjørnekjeksslekta (Heracleum) er ei planteslekt i skjermplantefamilien. Slekta  omfattar rundt 70 artar, mellom anna bjørnekjeks (H. sphondylium), kjempebjørnekjeks (H. mantegazzianum) og tromsøpalme (H. persicum).

Bjørnekjeksplantar har grove, stive hår og stram lukt. Fleire av dei har kvite eller gulgrøne blomar og etsande plantesaft som i nokre høve kan gje utslett. 

Nokre artar har vore brukt som prydplantar, som kjempebjørnekjeks i Sør-Noreg og tromsøpalme i Nord-Noreg. Desse plantane veks no forvilla i Noreg, særleg langs vegar og jernbanelinjer, og er ofte rekna som ugras. Vanleg bjørnekjeks er ikkje ønska i eng eller beite, ettersom han ikkje eigner seg som fôr.

Kjelder 

«Bjørnekjeks» (4. desember 2009), Store norske leksikon.

Bakgrunnsstoff

Skjermplantefamilien
Nils Tveit

Nils Ananiasson Tveit () var ein norsk gardbrukar, politikar og lokalhistorikar frå Os i Hordaland. Han var ordførar i Os frå 1916 til 1940 og på ny i 1945. I perioden 1945-49 var han stortingsrepresentant for Hordaland og partiet Venstre.

Tveit var son til ein gardbrukar. Etter å ha gått Nordhordland amtsskule vinteren 1890/91 arbeidde han ei tid som rosemålar, før han seinare livnærte seg som likningssekretær, tilsynsmann for Rikstrygdeverket og bankrevisor. I 1911 tok Tveit over farsgarden og dreiv denne til han døydde i 1949. I perioden 1940–47 var han fylkesforsyningssjef for Hordaland.

Tveit var ordførar i Os frå 1916 til 1940, og hadde sete i fylkestinget frå 1928 til -40. Valbolken 1932–34 var han leiar for fylkestinget, i tre andre valperiodar var han nestleiar. I 1940 vart han fjerna frå ordførarombodet av nazi-styresmaktene. Då verdskrigen var over vart han sett inn att i ordførarposten. Hausten 1945 vart han vald inn på Stortinget for Venstre. Han døydde heilt på tampen av fireårsperioden. I same perioden var Tveit med i Venstre sitt landsstyre.

Tveit var aktiv i Det frivillige skyttervesen i årevis, med tillitsverv både lokalt, regionalt og nasjonalt. Han fekk Norges skytterstyres fortenestemedalje i gull i 1925. Elles sysla han mykje med lokalhistorie og gav ut bygdeboka Os i tre band i tida 1932-41, Os privatbank 1888-1938 som kom til femtiårsjubileet for banken, samt Meieribruket i Hordaland (1949).

Kjelder

Norsk Allkunnebok, X. bandet. 1966

Stortingsrepresentantar 1945-1949
Folk frå Os i Hordaland
Johannes Bårdsson Tveit

Johannes Bårdsson Tveit () var ein norsk gardbrukar og felemakar frå Samnanger, kjend for dei såkalla Tveita-felene. 

Tveit tok i si tid over farsgarden med same namn. Ved sida av gardsdrifta dreiv han å laga «omframt klangfulle og høgmælte» hardingefeler. Felene hans gjekk under nemningar som Tveita-feler, samnangerfeler eller samningfeler. Råemna til felene sine henta han frå treslaga svartor, furu og hatl.

Kjelder
Norsk Allkunnebok, X. bandet. 1966

Bakgrunnsstoff
digitaltfortalt

Norske felemakarar
Folk frå Samnanger
Norske gardbrukarar frå 1800-talet
Stange prestegard

Stange prestegard i Hedmark gav i si tid namn til både Stange kyrkje og Stange kommune, etter at staden tidligare vart kalla  Skaun.

Prestebustaden vart oppført i 1760-åra på intiativ frå Poul Wisnæs. Også stabburet er truleg frå 1700-talet, og begge bygningane er freda. Forpaktarbustaden er frå 1958. Hovudbygningen vart grundig restaurert i 1970-åra.

Kjelder 

Denne artikkelen bygger på «Stange prestegård» frå ,  den 2. juli 2014.

Bakgrunnsstoff
 

Kulturminne i Stange
Prestegardar i Noreg
Byggverk i Stange
Freda bygg i Innlandet
Gardar i Innlandet
Eventyr av Inger Lise Andersen

«Eventyr» er ein song av Inger Lise Andersen, gjeven ut i 1969. Songen er skriven av Ivar Børsum.

Eurovision

Melodi Grand Prix 1969
«Eventyr» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Inger Lise Andersen, og enda på niandeplass med eitt poeng; frå Oslo.

Fotnotar

Singlar frå 1969
Melodi Grand Prix 1969-songar
Norskspråklege Melodi Grand Prix-songar
Inger Lise Rypdal-songar
Songar skrivne av Ivar Børsum
Juksemaker pipelort

«Juksemaker pipelort» er ein song av Lill-Babs frå 1969. Songen vart skriven av Sigurd Jansen og Rolv Wesenlund.

Eurovision

Melodi Grand Prix 1969
«Juksemaker pipelort» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Lill-Babs, og enda på tiande- og sisteplass utan poeng.

Fotnotar

Singlar frå 1969
Norske songar
Norskspråklege songar
Melodi Grand Prix 1969-songar
Norskspråklege Melodi Grand Prix-songar
Lill-Babs-songar
Songar skrivne av Sigurd Jansen
Songar skrivne av Rolv Wesenlund
Hergot kapell

Hergot kapell er eit kapell i grenda Hergot, på nordsida av Rombaken, i Narvik kommune i Nordland. Grunnsteinen til kapellet blei lagd ned i 1999, og vigslinga gjekk føre seg den 27. august 2005. I 2009 blei det satt opp eit klokketårn ved kapellet. På rallarkyrkjegarden ved kapellet er mange av dei som har arbeid på Ofotbanen gravlagd.

Referansar

Kyrkjer i Narvik
Kyrkjer i Ofoten prosti
Norske kyrkjer frå 2005
Sangen om den flygende Hollender

«Sangen om den flygende Hollender» er ein singel av Per Müller, gjeven ut i 1969. Songen er skriven av Dag Kristoffersen og Gunnar Kaspersen.

Eurovision

Melodi Grand Prix 1969
«Sangen om den flygende Hollender» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Per Müller, og enda på femteplass med fire poeng; tre frå Tromsø og eitt frå Trondheim.

Fotnotar

Singlar frå 1969
Melodi Grand Prix 1969-songar
Norskspråklege Melodi Grand Prix-songar
Per Müller-songar
Songar skrivne av Dag Kristoffersen
Songar skrivne av Gunnar Kaspersen
La meg sove

«La meg sove» er ein song frå 1969 framført av Lillian Askeland og skriven av Magnar Åm.

Eurovision

Melodi Grand Prix 1969
«La meg sove» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Lillian Askeland, og enda på tredjeplass med fem poeng; to frå Bergen og eitt frå Bodø, Stavanger og Oslo.

Fotnotar

Singlar frå 1969
Norske songar
Norskspråklege songar
Melodi Grand Prix 1969-songar
Norskspråklege Melodi Grand Prix-songar
Lillian Askeland-songar
Songar skrivne av Magnar Åm
Om du går på en strand

«Om du går på en strand» er ein song av Jan Høiland frå 1969. Songen er skriven av Olav Nikolaysen.

Eurovision

Melodi Grand Prix 1969
«Om du går på en strand» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Jan Høiland, og enda på sjuandeplass med to poeng; frå Kristiansand.

Fotnotar

Melodi Grand Prix 1969-songar
Norskspråklege Melodi Grand Prix-songar
Jan Høiland-songar
Songar skrivne av Olav Nikolaysen
Röksteinen

Röksteinen, eller Ög 136 i det svenske registeret over runeinnskrifter i Sverige, er ein av dei mest vidgjetne runesteinane i Norden. Steinen, som står attmed Rök kyrkje i Ödeshögs kommun i Östergötland i Sverige, er dekt på alle sider av ei runeinnskrift på til saman 760 runeteikn, som er rekna for å vere den lengste i verda. Steinen er tidfest til fyrste halvparten av 800-talet.

Runesteksten

Alle sidene på Röksteinen er så godt som heilt dekte av runer, som for det meste er såkalla kortkvistruner. Dei er så fint uthogde at ein må rekne med at det er ein spesialist som har stått for arbeidet. Runene er framleis tydelege, men somme parti i teksten er vorte øydelagt.

Bakgrunnsstoff

Runesteinar i Sverige
Ödeshögs kommun
Viddu ha tjangs

«Viddu ha tjangs» er ein singel av Stein Ingebrigtsen, gjeven ut i 1969. Songar skrivne av Georg Eldaaen.

«Viddu ha tjangs» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Stein Ingebrigtsen, og enda på sjuandeplass med to poeng; eitt frå Bodø og eitt frå Trondheim.

Fotnotar

Melodi Grand Prix 1969-songar
Norskspråklege Melodi Grand Prix-songar
Stein Ingebrigtsen-songar
Songar skrivne av Georg Eldaaen
Narvik krigsmuseum

Narvik krigsminnemuseum, tidlegare Nordland Røde Kors krigsminnemuseum, er eit museum i Narvik i Narvik kommune i Nordland. Museet har eit utstillingsareal på tusen kvadratmeter. Utstillingane tar føre seg situasjonen i Narvik og Nord-Noreg under andre verdskrigen ved hjelp av bilete, plansjar og ulike gjenstander. Ved museet står ankeret som tilhøyrde det norske panserskipet «Eidsvold», som vart senka under den andre verdskrigen.

Historie
Museet starta i 1964 som Nordland Røde Kors krigsminnemuseum og heldt opphavleg til i Torvhallen på Narvik torg. Den 1. januar 2014 overtok stiftelsen Narviksenteret museumsdrifta.
Museet opna i eit nye kunnskapssenter, Narviksenteret, i juli 2016.

Utstillingar
Utstillingane i det nyrenoverte museet frå 2016 er plasserte i tre etasjar kalla «Angrep», «Krig» og «Zona». I Angrep og Krig finst tematiske utstillingar om:
«Kampene i Nord-Norge», som tek for seg opptakten til den tyske invasjonen av Noreg og den norske nøytralitetspolitikken, kva som hende under invasjonen, mobiliseringa av motstand med hjelp frå dei alliert og den seinare overgjevinga til okkupasjonsmakta. 
«Hitlers skjebneområde» tek for seg omgrep som «Festung Norwegen», den tyske utbygginga av infrastruktur og daglegliv under krigen.
«Den viktige nordfronten» fortel om ulike krigsfrontar og brenninga og tvangsevakueringa av Finnmark og Nord-Troms mot slutten av verdskrigen.
«Tvangsarbeid, straff og folkemord» tek for seg folkemord under krigen, bruken av tvangsarbeid og straff for protestar.
«Min krig» formidlar personlege krigshistorier.
«Fred og forsoning» tek for seg krigsavsluttinga, landssvikoppgjeret og etterkigstida.

Den siste delen av utstillingane blir kalla «Zona» og tek for seg «tema knyttet til krig og konflikt,» som Genève-konvensjonen, flyktningar, fangenskap, propaganda og «bakgrunn for krig og konflikt».
Denne delen er ikkje ei typisk historisk museumsutstilling, men bruker «historiske gjenstander i samspill med moderne teknikk, design og scenografi».
Han har vekt reaksjonar: «Noe av hovedsaken med ZONA er å skape debatt ... For eksempel: hva har et bøyd kanonrør med Krigen mot terror å gjøre? Hvorfor nevnes ... [ Al-Qaida ] i Narvik Krigsmuseum? Hva skiller fangeleiren i Beisfjord fra Guantanamo?», skreiv Nordlys i 2016.

Referansar

Bakgrunnsstoff

 3D-modell av museet 

Museum i Nordland
Byggverk i Narvik
Kultur i Narvik
Skipingar i 1964
Lena av Odd Børre

«Lena» er ein singel av Odd Børre med Kjell Karlsens orkester, gjeven ut i 1969 (Triola TN 542). Songen er skriven av Kjell Karlsen og Terje Mosnes.

Eurovision

Melodi Grand Prix 1969
«Lena» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Odd Børre, og enda på andreplass med ni poeng; fem frå Ålesund, to frå Trondheim og eitt frå Bode og Kristiansand.

Listeplasseringar

Fotnotar

Singlar frå 1969
Norske songar
Norskspråklege songar
Melodi Grand Prix 1969-songar
Norskspråklege Melodi Grand Prix-songar
Odd Børre-songar
Songar skrivne av Kjell Karlsen
Presteidbrua

Presteidbrua er ei bru i betong og stål som kryssar Presteidstraumen  i Presteidfjorden i Hamarøy kommune i Nordland. Brua er 112,46 meter lang og er ein del av fylkesveg 81. Brua blei opna i 1957.

Referansar 

Vegbruer i Nordland
Vegar i Hamarøy
1957 i Noreg
Bruer opna i 1957
Betongbruer
Hengebruer i Noreg
Løten prestegard

Løten prestegard ligg nord for Løten kyrkje. Både kyrkja og prestegarden har vore på staden sidan mellomalderen. Den tidlegare prestegarden brann ned til grunnen i 1705, og dagens anlegg er frå etter dette. I 1732 bestod prestegardanlegget m.a. av våningshus, borgstue, drengestue, bryggerhus, mjølkekammer samt eit bustadshus til.

Gardsanlegget har vorte mykje endra etter dette. Ein gong i perioden 1796–1814 vart det oppført eit nytt våningshus, og våningshuset frå 1705 vart gjort om til drengestove, og frå 1879 forpaktarbustad. Denne har sidan vorte teken ned og flytta til Hedmarksmuseet. Etter at ny prest kom til staden i 1919, vart fleire bygningar (m.a. låven, stallåven, fjøset og  grisehuset) rivne, og det vart oppført ny forpaktarbustad. Hovudbygningen er i dag freda.

Gardsdrifta er forpakta bort og ikkje ein del av presten si verksemd i dag.

Fotnotar

Kjelder
 Opplysningsvesenets fond
 Løten kommune 
Denne artikkelen bygger på «Løten prestegård» frå ,  den 2. juli 2014.

Bakgrunnsstoff
 

Prestegardar i Noreg
Kulturminne i Løten
Byggverk i Løten
Gardar i Innlandet
Freda bygg i Innlandet
Aur prestegard

Aur prestegard ligg like vest for Aurskog kyrkjegard.

Både kyrkjestaden og prestegarden er frå mellomalderen, men den noverande kyrkja er frå 1881, og den eldste bygningen på prestegarden er frå 1703. Sistnemnde var opphavleg prestebustad, men vart nytta som forpaktarbustad frå 1856, då ny prestebustad vart bygd. På garden står òg eit stabbur i tre etasjar som vart nytta som kornmagasin på 1700-talet. Alle dei tre nemnde bygningane er i dag freda, og det finst òg ein låve og eit grisehus frå 1947. Prestegarden har opp gjennom historia hatt ei rekkje husmannsplassar som vart selde til brukarane i tida 1777–1954.

Prestegarden vart nytta som prestebustad fram til 1991, då presten fekk ny bustad. I dag står ei stifting bak drifta av den tidlegare prestegarden, som vert nytta til kulturføremål. Fleire av bygningane har vorte restaurerte på 2000-talet.

Fotnotar

Kjelder
 Aur prestegård (offisiell nettstad)

Bakgrunnsstoff
 

Prestegardar i Noreg
Kulturminne i Aurskog-Høland
Byggverk i Aurskog-Høland
Freda bygg i Viken
Eidsberg prestegard

Eidsberg prestegard ligg like aust for Eidsberg kyrkje, på den andre sida av fylkesveg 124. Kyrkjestaden er frå mellomalderen, og prestegarden vart ikkje minst kjend på 1700-tallet, då Jacob Nicolai Wilse var sokneprest i Eidsberg. Ein trur at dagens våningshus vart oppført rundt 1858, og det vart restaurert i 1964.

Kjelder 
 Opplysningsvesenets fond
Denne artikkelen bygger på «Eidsberg prestegård» frå ,  den 2. juli 2014.

Bakgrunnsstoff
 

Prestegardar i Noreg
Kulturminne i Indre Østfold
Fet prestegard

Fet prestegard ligg like nord for Fet kyrkje i Viken.

Tidlegare hadde prestegarden ein hovudbygning frå 1760-åra (biletet i midten). Denne vart riven i 1901 då dagens prestegardsbygning i sveitserstil vart oppført. Bygningen har fortsatt preg av sveitserstil, men fasaden og inngangspartiet er noko forenkla jamført med det opphavelege.

Rundt omkring prestegarden er det elles ei rekkje spor etter aktivitet i steinalderen, bronsealderen og jarnalderen.

Fotnotar

Kjelder
 Opplysningsvesenets fond
Denne artikkelen bygger på «Fet prestegård» frå ,  den 2. juli 2014.

Bakgrunnsstoff

Prestegardar i Noreg
Byggverk i Lillestrøm
Nissedal prestegard

Nissedal prestegard er ein gamal prestebustad som ligg like ved Nissedal kyrkje.

På prestegardstunet står fem freda bygningar: hovudbygning, drengestove, driftsbygning, vognskjul og stabbur. Stabburet, frå 1300-talet, er eldst. Dei andre bygningane ber preg av 1800-talet. Drengestova har tidlegare vore forpaktarbustad og vart bygd omkring 1850, medan det om lag jamgamle vognskjulet vert nytta som garasje. Nøyaktig alder på driftsbygningen er ukjend.

Kjelder
 Opplysningsvesenets fond 
Denne artikkelen bygger på «Nissedal prestegård» frå ,  den 2. juli 2014.

Bakgrunnsstoff
 

Prestegardar i Noreg
Kulturminne i Nissedal
Byggverk i Nissedal
Gardar i Vestfold og Telemark
Kråkstad prestegard

Kråkstad prestegard ligg like inntil Kråkstad kyrkje i Nordre Follo kommune i Viken fylke.

Kyrkja er frå mellomalderen, og prestegarden går for å vere mellom dei eldste gardane i regionen. Det er ei rekkje gravhaugar i området, og ein oldtidsveg går mellom prestegarden og kyrkja. Den fredrikshaldske kongevei går forbi staden.

Den førre prestegarden brann i 1770, og den noverande hovudbygningen vart oppført i 1771. Han er lafta og har to etasjar og valmtak. Bygningen vart restaurert etter planar av Otto Scheen i 1922. Ved prestegarden finst òg eit stabbur frå 1827 og eit telthus. Heile anlegget er freda.

Referanser

Kjelder
 Opplysningsvesenets fond
 Akershusmuseet om kyrkja og prestegarden
Denne artikkelen bygger på «Kråkstad prestegård» frå ,  den 2. juli 2014.

Bakgrunnsstoff
 

Prestegardar i Noreg
Kulturminne i Nordre Follo
Byggverk i Nordre Follo